औरास (उन्नाव)। नगर पंचायत औरास में जारी रसोई गैस कालाबाजारी थमने का नाम नहीं ले रही है। बेखौफ गैस कारोबारी कस्बे में धड़ल्ले से ब्लैक में सिलेंडर बेच रहे हैं। उपभोक्ताओं को गैस लेने के लिए एजेंसी के महीनों चक्कर लगाने पड़ते हैं। गैस माफिया एजेंसी के आसपास सक्रिय रहते हैं। सांठगांठ से सिलेंडर लेकर सात से आठ सौ रुपए की खुलेआम कालाबाजारी कर रहे हैं। भयंकर गर्मी में एक सिलेंडर पाने के लिए उपभोक्ता घंटों लाइन लगाते हैं। वहीं दूसरी तरफ गैस माफिया यह सिलेंडर आसानी से पाकर ऊंची कीमतों पर बिक्री कर रहे हैं। नगर के निवासी कमलशंकर, गुडडू चौरसिया, रमेश चंद्र यादव, गड्डन सिंह, कन्हैयालाल यादव आदि ने इस कालाबाजारी को रोकने के लिए अधिकारियों से मांग की है।